31993R2104
L 191/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 2104/93 AL CONSILIULUI
din 22 iulie 1993
de modificare a Regulamentului (CEE) nr. 1382/91 privind furnizarea de date referitoare la debarcarea de produse de pescărie în statele membre
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
întrucât, odată cu crearea Spațiului Economic European (SEE), administrarea pieței de produse de pescărie poate fi îmbunătățită datorită existenței statisticilor armonizate privind debarcarea de produse de pescărie în toate țările SEE;
întrucât, în anexa XXI punctul 25 la Acordul privind Spațiul Economic European, țările membre ale Asociației Europene a Liberului Schimb (AELS) s-au angajat să furnizeze date lunare Comisiei privind debarcarea de produse de pescărie în țările respective, cu nave care aparțin Comunității și AELS și, pe baze optime, cu nave aparținând țărilor terțe, începând cu luna ianuarie 1995 cel târziu;
întrucât necesitatea unor statistici armonizate presupune ca datele furnizate de statele membre ale Comunității, conform prevederilor Regulamentului (CEE) nr. 1382/91 (3), să fie extinse pentru a include furnizarea de date referitoare la debarcările efectuate de navele AELS și, opțional, a navelor țărilor terțe;
întrucât datele suplimentare solicitate sunt în general deja colectate și prelucrate de autoritățile competente din statele membre ale Comunității;
întrucât, pe parcursul punerii în aplicare a Regulamentului (CEE) nr. 1382/91, au survenit anumite discrepanțe minore în procesul de identificare a produselor pentru care se solicită date și este de dorit să se introducă un format omogen pentru furnizarea datelor pe suport magnetic,
ADOPTĂ PREZENTUL REGULAMENT:
Articolul 1
Articolul 1 din Regulamentul (CEE) nr. 1382/91 se înlocuiește cu următorul text:
„Articolul 1
Fiecare stat membru furnizează Comisiei date privind cantitatea și prețul mediu al produselor de pescărie debarcate de ambarcațiunile de pescuit ale Comunității și de ambarcațiunile AELS, în fiecare lună calendaristică, pe teritoriul său, ținând cont de Regulamentul (Euratom, CEE) nr. 1588/90 al Consiliului din 11 iunie 1990 privind transmiterea de date statistice confidențiale Biroului Statistic al Comunităților Europene (4).
În sensul prezentului regulament «debarcări de produse de pescărie» reprezintă:
-
produsele descărcate de vasele de pescuit sau alte ambarcațiuni aparținând flotei de pescuit;
-
produsele descărcate de ambarcațiunile statelor membre în porturile non-comunitare și cuprinse în documentul T2M anexat la Regulamentul Comisiei (CEE) nr. 137/79 (5) și
-
produsele transbordate pe vasele țărilor terțe de pe ambarcațiunile Comunității și alte nave aparținând flotei de pescuit a Comunității pe teritoriul statului membru.
Statele membre trebuie să se asigure că, exceptând derogările acordate conform articolului 5 alineatul (4), datele prezentate acoperă toate debarcările de produse de pescărie menționate în anexa I pentru luna calendaristică respectivă. Oricum, se pot utiliza tehnici de prelevare de probe, în scopul estimării a maximum 10 % din greutatea produselor piscicole debarcate în luna respectivă. Aceste tehnici de prelevare de probe trebuie să fie raportate conform dispozițiilor articolul 5 alineatele (1) și (2).
Articolul 2
Articolul 4 din Regulamentul (CEE) nr. 1382/91 se înlocuiește cu următorul text:
„Articolul 4
(1) Statele membre își îndeplinesc obligațiile față de Comisie conform articolelor 1 și 2, furnizând datele pe suport magnetic, potrivit formatului indicat în anexa IV.
(2) Dacă statele membre întâmpină dificultăți în prezentarea datelor pe suport magnetic, acestea sunt furnizate Comisiei în formatul prezentat în anexa III.”
Articolul 3
Anexele I, II și III la Regulamentul (CEE) nr. 1382/91 se înlocuiesc cu anexele menționate în anexa A la prezentul regulament.
Anexa IV care figurează în anexa B la prezentul regulament se adaugă la Regulamentul (CEE) nr. 1382/91.
Articolul 4
Prezentul regulament intră în vigoare în ziua următoare datei publicării în Jurnalul Oficial al Comunității Europene.
Se aplică de la 1 ianuarie 1994.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iulie 1993.